Umhverfið Úrgangsflokkun sorphirðu heimila í sveitarfélaginu byggir á tveggja tunnu flokkunarkerfi . Í grænu tunnuna á að fara úrgangur sem hægt er að endurvinna og er því frekar hráefni fremur er úrgangur . Innihald grænu tunnunnar fer í nánari flokkun á færiband þar sem starfsfólk Íslenska Gámafélagsins sér um að flokka í mismunandi flokka . Það er einfalt að flokka í grænu tunnuna og rétt er að vekja athygli á nokkrum þáttum : Það má setja pappa , pappír , allar plastumbúðir og málma beint í tunnuna . Það er ekki lengur þörf á að setja hvern úrgangsflokk í glæran plastpoka . Til þess að plássið í tunnunni nýtist sem best er gott ráð að minnka umfang sem mest , það er til dæmis gert með því að brjóta saman fernur og setja í eina fernu , stafla skyrdósunum saman og svo framvegis . Smáhluti , það er að segja plasttappa af brúsum og fernum er gott að setja í glæran plastpoka . Það er nauðsynlegt að skola matarleifar úr öllum umbúðum en ekki er nauðsynlegt að þurrka . Þegar græna tunnan er full er gott ráð að reyna að þjappa , raða betur , skreppa með endurvinnsluefnið á gámastöðina í Borgarnesi eða á stærri grenndarstöðvar þar sem eru endurvinnsluílát . Á heimasíðunni er að finna handbók um flokkun og einfaldar flokkunartöflu á íslensku , ensku og pólsku . Það er ágætt að prenta út flokkunartöfluna og hafa við höndina meðan verið er að tileinka sér bestu vinnubrögðin .